**[НАУЧЕН СЕМИНАР и работна среща
КАМПУС „СТУДЕНТСКИ ГРАД“](https://www.cemct.eu/bg/laboratorii/laboratoria-za-izuchavane-na-nanostrukturi/)**

28 юни (сряда) 2023 г., 9:00 часа

блок 8 на ТУ – София

зала „Цветан Лазаров“

На 28 юни 2023 г. от 9.00 часа в зала „Цветан Лазаров“ на блок 8 в Техническия университет, София ще се проведе Научен семинар и работна среща. Форумът ще бъде открит от проф. дн Георги Тодоров, който е ръководител на кампус „Студентски град“ – един от трите научноизследователски комплекса на Центъра за върхови постижения по мехатроника и чисти технологии.

Кампус „Студентски град“ се състои от 11 лаборатории, като 16 секции са разположени в реконструирания блок 8. Ръководителите на лаборатории ще представят както възможностите на модерната апаратура, която е доставена по проекта „Национален център по мехатроника и чисти технологии“, така и с постигнатите от научните колективи резултати.

В кампуса се провеждат изследвания в областите мехатроника, виртуално инженерство и дигитални производства, биомехатроника, роботизирани системи, вибрационни и акустични системи за управление, микроелектроника, функционални покрития и нови материали, транспортен инженеринг, електромобилност и др. с потенциал за приложение в Индустрия 4.0, медицина, декарбонизирани производства и подпомагане на зеления преход.

Голяма част от оборудването в кампус „Студентски град“ е ориентирано към конкретните потребности на бизнеса, най-вече към стартъп компаниите и в Работната среща от 14:30 часа ще бъдат обсъждани с представители на индустрията възможностите за съвместни проекти. В срещата между науката и бизнеса ще участват „Авто Инженеринг“ ЕООД, Костал Софиясофт България ЕООД, „Некст Лаб“ ЕООД, Сдружение „Лечение на COVID-19“ (НПО), „Спесима“ ООД, Ултрафлекс Корпорейшън ООД, и други.